चोपन/ सोनभद्र। जुगैल थाना क्षेत्र अंतर्गत उसी गांव के पचपीडि़या टोला में शुक्रवार दोपहर में बारातियों से लदी ट्रैक्टर ट्राली अनियंत्रित होकर पलट गई। इस घटना में दो लोगों की मौके पर ही मौत हो गई, जबकि एक दर्जन से अधिक जख्मी हो गए। घायलों को जिला अस्पताल में भर्ती कराया गया है। लोगों की मानें तो उबड़- खाबड़ रास्ते पर अनियंत्रित होकर ट्रैक्टर पलट गया। पुलिस ने शवों को कब्जे में लेकर पोस्टमार्टम के लिए भेज दिया। बारात जुगैल ग्राम पंचायत के ही कासपानी से भीतरी टोला में गई थी। इस घटना से गांव में मातम का माहौल हो गया है।